له‌ى باوه‌ته‌و، وه‌رپرسيگ ناوچه‌يى له‌ كه‌ربه‌لا ك نه‌تواس ناوى ئاشكرا بكريه‌ێد، له‌ باسيگ ئه‌را(شه‌فه‌ق نيوز)وت: جى داخه‌، ئه‌وه‌گ ئه‌و خراوه‌كاريه‌ ده‌رهه‌ق ئاڵاى كوردستان ئه‌نجامدا بريگ له‌ مه‌ردم كووچبه‌ر خه‌ڵك ئه‌نبار بوين و مه‌ردم شار كه‌ربه‌لا هويچ په‌يوه‌ندييگ وه‌و كاره‌ نه‌ياشتنه‌ و يه‌يش له‌ كرده‌وه‌ى خه‌ڵك كه‌ربه‌لا نيه‌.
جى باسه‌، سه‌رچه‌وه‌گه‌ له‌ هه‌مان وه‌خت وت: ئيمه‌ى مناى فريه‌يگ هووكاره‌يل ره‌سانن كوردستانييش ئه‌كه‌يم له‌باوه‌ت كاردانه‌وه‌ى ئه‌و مه‌سه‌له‌، چوينكه‌ ئيمه‌ په‌يوه‌ندى مێژوويى ديريم له‌ناونى كورد و شيعه‌و له‌يوا رويداگيگ نه‌بايه‌د كاريگه‌رى بكاده‌ بان ئه‌و په‌يوه‌ندى مێژوويى ناونيمانه‌.
